
Az iskolai erőszak Magyarországon- helyzetértékelés és megoldási javaslatok

Tudományos diákköri dolgozatom témája az iskolán belüli erőszak, amely, a témaválasztás indoklásával és a hipotézissel kezdődik. Szükségesnek gondoltam az erőszak fogalmának tisztázását, amelyre több féle megközelítést is találtam. Az első fejezet magát a jelenséget mutatja be, hogy kik között alakulhat ki konfliktus helyzet. Különféle csoportosítások olvashatók az iskolai agresszió formáiról, helyszíneiről és mértékéről. A jelenség bemutatásának zárása képpen az intézmények lehetséges visszajelzéseit sorolom fel. Kutatómunkám része volt, hogy két igazgatóval készítettem interjút és a szőlő utcai javítóintézetben is beszélgettem pár gyermekkel. A célom ezzel a pár oldallal, hogy közvetlenebbül tudjam szemléltetni a magyarországi helyzetet. A dolgozat érdekesebbé tételének érdekében megemlítek pár külföldi példát és kutatási eredményt.
A második nagy fejezet az iskolán belüli erőszak okait tartalmazza, amelyet két nagy csoport szerint soroltam be. Léteznek mikrokörnyezeti okok, mint például a családi háttér, a megfelelési kényszer és a diákok hátrányos helyzete. Iskolával kapcsolatos mikrokörnyezeti ok az iskola környezete, létszáma és az iskolaválasztás is. Másik nagy csoportja az iskolán belüli erőszak okainak a makrokörnyezeti okok. Makrokörnyezeti oknak számítanak az anyagi gondok, a versengés, tankötelezettség. Ide sorolhatók azok az okok is, amelyek általában már a meglévő konfliktus helyzetet súlyosbítják. Ilyen ok a drog és az alkohol. 
A dolgozat befejező egysége a jelenség megelőzéséről és az erőszak csökkentésének lehetőségeiről íródott. Először is az 1997. évi XXXI. törvénnyel szemléltetem, hogy a tanároknak nem csak lehetőség, de kötelessége a hatóság vagy a gyermek jóléti szolgálat felé jelezni, hogy ha gond van egy diákkal. A "Tévhitek a jelenséggel kapcsolatban " című alfejezettel azok munkáját szeretném elősegíteni, akik tenni akarnak az agresszió csökkentéséért, de a tévképzetek megnehezítik tevékenységüket. Az iskolán belüli erőszak megoldási lehetőségeként említem meg az elköteleződést. Magát a problémát nem oldja meg önmagában, de nélkülözhetetlen az eredményesség szempontjából. Megoldás lehet a problémára a szabadidő helyes kitöltése és a túltengő agresszió levezetése. Legújabb megoldási kísérlet a jelenség kezelésére az iskola rendőr intézménye. E téma felvezetése képpen régebbi, hasonló célú rendőrségi programokat is megemlítek. Mellékletként kutatómunkám eredményeként látható az ORFK által készített statisztikát.



